b'\n_START_ARTICLE_\nBillie Holiday\n_START_SECTION_\nKarjera\n_START_PARAGRAPH_\nPasak Billie prisiminim\xc5\xb3, 1930 metais ji buvo u\xc5\xbeverbuota vie\xc5\xa1namio ir dirbo kaip prostitut\xc4\x97. Tais pa\xc4\x8diais metais ji prad\xc4\x97jo dainuoti \xc4\xafvairiuose Harlemo naktiniuose baruose u\xc5\xbe arbatpinigius. Pasak legendos, jai atliekant dain\xc4\x85 "Travelin All Alone", publika apsiverk\xc4\x97. Dabar sud\xc4\x97tinga patikrinti kuriuose b\xc5\xabtent d\xc5\xbeiazo baruose ji dirbo iki to laiko kol 1933 metais Monette\xe2\x80\x99s klube j\xc4\x85 surado talent\xc5\xb3 med\xc5\xbeiotojas John Hammond._NEWLINE_Billie Holiday debiutas buvo 1933 metais kai John Hammnond j\xc4\x85 supa\xc5\xbeindino su Benu Gudmanu, \xc5\xbeinomu to meto d\xc5\xbeiazo atlik\xc4\x97ju, su kuriuo padar\xc4\x97 kelet\xc4\x85 \xc4\xafra\xc5\xa1\xc5\xb3. 1935 metais, kai Billie t\xc4\x99s\xc4\x97 savo karjer\xc4\x85 su grupe vadovaujama pianisto Teddy Wilson, jie v\xc4\x97l bendradarbiavo \xc4\xafra\xc5\xa1ant kelet\xc4\x85 dain\xc5\xb3. Nuo 1938 met\xc5\xb3 ji buvo pakankamai garsi kad gal\xc4\x97t\xc5\xb3 pritraukti publik\xc4\x85 naudodamasi savo vardu._NEWLINE_Ketvirajame de\xc5\xa1imtmetyje, pla\xc4\x8diai plintant Swing stiliui, T. Wilsonas ir B. Holiday perdirbo kai kurias liaudyje populiarias dainas \xc4\xaf d\xc5\xbeiazo stiliaus k\xc5\xabrinius. Billie geb\xc4\x97jimas improvizuoti melodij\xc4\x85 atitikti emocijas buvo pritrenkiantis. Tuo pa\xc4\x8diu metu Billie taip pat k\xc5\xabr\xc4\x97 dainas, tarp j\xc5\xb3 "Billie\'s Blues", "Tell Me More (And Then Some)", "Everything Happens For The Best". Nors jos para\xc5\xa1yt\xc5\xb3 dain\xc5\xb3 nebuvo daug, kelios i\xc5\xa1 j\xc5\xb3 tapo d\xc5\xbeiazo standartais \xe2\x80\x93 pavyzd\xc5\xbeiui, "God Bless the Child", "Don\'t Explain", "Lady Sings the Blues". Ji buvo viena i\xc5\xa1 pirm\xc5\xb3 juodaod\xc5\xbei\xc5\xb3 moter\xc5\xb3 kurios pasirod\xc4\x97 su baltaod\xc5\xbei\xc5\xb3 orkestru._NEWLINE_Billie taip pat suvaidino viename muzikiniame filme, kurio re\xc5\xbeisierius buvo Arthur Lubin, o dainuoti teko drauge su Louis Armstron. Autobiografijoje Lady Sings the Blues ji apra\xc5\xa1o savo nusivylim\xc4\x85 i\xc5\xa1vydus scenarij\xc5\xb3- ji tik\xc4\x97josi suvaidinti save, Billie Holiday, dainuojan\xc4\x8di\xc4\x85 naktiniame klube, o teko vaidinti tarnait\xc4\x99.\n_START_SECTION_\nPaskutiniai gyvenimo metai ir mirtis\n_START_PARAGRAPH_\nNors Billie Holiday niekada netur\xc4\x97jo savo vaik\xc5\xb3, ji buvo krik\xc5\xa1tamot\xc4\x97 dviem \xe2\x80\x93 dainininkei Lorraine Feather, Leonardo Feather dukrai, ir Bevan Duffy, William Buffy s\xc5\xabnui. Pasak Billie, ji \xc4\xafniko \xc4\xaf narkotikus ketvirtojo de\xc5\xa1imtme\xc4\x8dio prad\xc5\xbeioje. 1941 metais ji i\xc5\xa1tek\xc4\x97jo u\xc5\xbe trombonisto Jimmy Monroe, su kuriuo i\xc5\xa1siskyr\xc4\x97 1947 metais. Dar prie\xc5\xa1 skyrybas ji prad\xc4\x97jo gyventi su Joe Guy, kuris grojo trimitu, ir kuris ,be kita ko, apr\xc5\xabpindavo j\xc4\x85 narkotikais. Netrukus po oficiali\xc5\xb3 skyryb\xc5\xb3 su J. Monroe ji taip pat paliko J. Guy. 1947 metais ji buvo suimta d\xc4\x97l narkotik\xc5\xb3 ir a\xc5\xa1tuonis m\xc4\x97nesius praleido u\xc5\xbe grot\xc5\xb3. Narkotikai, alkohlis ir santykiai su vyrais, kurie prie\xc5\xa1 j\xc4\x85 smurtaudavo, neigiamai atsiliep\xc4\x97 jos sveikatai ir balsui. 1952 metais ji i\xc5\xa1tek\xc4\x97jo u\xc5\xbe Louis McKay, kuris, kaip ir dauguma jos gyvenimo vyr\xc5\xb3, j\xc4\x85 mu\xc5\xa1\xc4\x97, ta\xc4\x8diau jis band\xc4\x97 j\xc4\x85 atitraukti nuo narkotik\xc5\xb3. Nors jos mirties metu jie buvo i\xc5\xa1siskyr\xc4\x99, ta\xc4\x8diau jis tur\xc4\x97jo plan\xc5\xb3 atidaryti dainavimo mokykl\xc5\xb3 tinkl\xc4\x85, pavadint\xc5\xb3 Billie Holiday vardu.'